**OBRAZLOŽENJE PRIJEDLOGA PRORAČUNA OPĆINE VELIKA KOPANICA ZA 2021. GODINU**

Općina Velika Kopanica je izradila prijedlog Proračuna Općine za 2021. godinu i projekcije proračuna za 2022. i 2023. godinu, u skladu s odredbama Zakona o proračunu (N.N.br.87/08., 136/12. i 15/15.) koje se odnose na izradu proračuna, Smjernicama i uputama Ministarstva financija za izradu proračuna jedinica lokalne i područne (regionalne) samouprave za razdoblje 2021.-2023. godine, te vlastitih procjena pojedinih prihoda i rashoda, koje se temelj za izvršavanje Proračuna Općine Velika Kopanica u 2021. godinu.

Proračunom se omogućava financiranje poslova u cilju ostvarivanja javnih potreba i prava stanovnika općine, koje se temeljem posebnih zakona i drugih propisa financiraju iz javnih prihoda odnosno iz Proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije.

Zakon o proračunu propisuje trogodišnji proračunsko planiranje, što znači da predstavničko tijelo usvaja proračun za 2021. godinu i projekcije za slijedeće dvije godine , 2022. i 2023. godinu.

Proračun za 2021. godinu se usvaja po ekonomskoj klasifikaciji na trećoj razini, a za 2022. i 2023. godinu na drugoj razini računskog plana. Na osnovu Zakona o proračunu objavljen je i Pravilnik o proračunskim klasifikacijama (N.N. br. 26/10. i 120/13.), koji propisuje vrste, sadržaj i primjenu proračunskih klasifikacija koje su obvezne za izradu proračuna, a primjenjuju se u procesu planiranja za razdoblje 2021. -2023. godine. Pravilnikom se definira okvir kojim se iskazuju i prate prihodi i primici, te rashodi i izdaci po programskim aktivnostima, funkciji, vrsti, lokaciji i izvorima financiranja.

Propisuje se struktura brojčanih oznaka i naziva svake klasifikacije. Pravilnikom o proračunskim klasifikacijama naglašava se uspostava organizacijske klasifikacije koja sadržava povezane i međusobne usklađene cjeline proračuna, koje odgovarajućim materijalnim sredstvima ostvaruju postavljene ciljeve.

Organizacijska klasifikacija uspostavlja se definiranjem razdjela i glava, dok se programska klasifikacija uspostavlja definiranjem pojedinih programa, projekata i aktivnosti, kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućava uvid u sve aktivnosti i projekte.

Najvažnija, a samim tim i temeljna osnova za izradu prijedloga Proračuna za 2019.g.te projekcija za slijedeće dvogodišnje razdoblje je razvoj općine kao jedinice lokalne samouprave , poboljšanje uvjeta života mještana općine, izgradnja i razvoj komunalne infrastrukture, unapređenje kulture i sporta, briga o djeci, mladima, ali i o stanovništvu treće životne dobi, izvršavanje investicijskih projekata u skladu s planom proračuna i proračunskim mogućnostima.

Sam prijedlog Proračuna Općine Velika Kopanica za 2020. godinu sadrži slijedeće elemente:

1. -Opći dio proračuna koji sadrži račun prihoda i rashoda i račun financiranja /zaduživanja

U Računu prihoda i rashoda planirani su prihodi i primici, iskazani po vrstama i izvorima financiranja, i rashodi i izdaci po ekonomskoj klasifikaciji usklađenoj s Računskim planom proračuna.

Rashodi su iskazani prema ekonomskoj, funkcijskoj klasifikaciji i izvorima financiranja.

U Računu financiranja iskazani su primici od financijske imovine i zaduživanja, te izdaci za eventualnu nabavu financijske imovine i otplatu kredita i zajmova.

2.- Posebni dio proračuna koji sadrži plan rashoda i izdataka raspoređenih u dva razdjela, koji se sastoje od programa, a isti sadrže aktivnosti, tekuće i kapitalne projekte.

Posebni dio proračuna sadrži rashode i izdatke raspoređene po programima, njihovim sastavnim dijelovima -aktivnostima.

3. - Plana razvojnih programa

U Planu razvojnih programa iskazani su planirani rashodi Proračuna za investicije, kapitalne pomoći i donacije za razdoblje 2020.-2022. godine, te sadrži ciljeve i prioritete razvoja povezane s programskom i organizacijskom klasifikacijom

**PRIHODI I PRIMICI**

Proračun općine Velika Kopanica za 2020.g.predlaže se u ukupnom iznosu od 29.517.900,00 kn. Od toga su planirani prihodi poslovanja 27.955.300,00 kn, a prihodi od prodaje nefinancijske imovine 23.000,00 kn., te planirani preneseni višak prihoda 1.539.600,00 kn.

Prihodi od poreza skupina- 61, -procijenjeni su temeljem ostvarenja u 2019. godini, te prijedloga Nacrta Zakona o financiranju jedinica lokalne i područne(regionalne) samouprave. Ovi se prihodi sastoje od poreza na dohodak, fiskalnog izravnanja, poreza na imovinu i poreza na robu i usluge, od kojih je najznačajniji porez na dohodak .

Prihodi od pomoći –skupine 63, - odnose se na planirane kapitalne pomoći državnog proračuna i fondova, tekućih pomoći ( HZZ), te planiranog programa Zaželi (DONA).

Prihodi od imovine –skupina 64 - odnosi se na naknade zakup poljoprivrednog zemljišta u vl. RH i općine, naknade za zadržavanje nezakonito izgrađenih zgrada, naknade od koncesija , naknade od najma poslovnih prostora i sl.

Prihodi od administrativnih pristojbi i po posebnim propisima-skupina 65,- sastoje se od prihoda od prodaje državnih biljega u iznosu ,naknade uređenje voda u iznosu , komunalnog doprinosa i u najvećoj mjeri komunalne naknade .

Prihodi od prodaje nefinancijske imovine-skupina 71 i 72 odnose se na prihode od: prodaje poljoprivrednog zemljišta u vl. države i prodaja od stanova sa stanarskim pravom.

**RASHODI I IZDACI**

Rashodi su planirani u ukupnom iznosu 29.517.900,00 kn, od čega se na rashode poslovanja odnosi 7.337.000,00 kn, a 22.180.900,00 kn na rashode za nabavu nefinancijske imovine.(investicije i ulaganja).

Rashodi za zaposlene –skupina 31, Ovi rashodi obuhvaćaju rashode za zaposlene u općinskoj upravi, te plaće za zaposlene iz programa javnih radova (HZZ) (jedinstveni upravni odjel i komunalni pogon), i zaposlene u Programu Zaželi (DONA)

Skupina rashoda 32-materijalni rashodi. Materijalne rashode čine: rashodi za materijal i usluge,a odnose na materijal i usluge za funkcioniranje djelatnosti predstavničkog i izvršnog tijela, jedinstvenog upravnog odjela, komunalnih djelatnosti, održavanje postojeće infrastrukture, javnu rasvjetu i sl.

Financijski rashodi-skupina 34- odnose se na troškove platnog prometa, rashoda za kamate i ostalih financijskih rashoda.

Naknade građanima i kućanstvima –skupina 37, u najvećoj mjeri se odnose na socijalnu skrb, na pomoći socijalno ugroženom stanovništvu, jednokratne pomoći rodiljama, pomoći studentima i izvrsnim učenicima osnovne i srednjih škola.

Ostali rashodi-skupina 38 čine: tekuće donacije udrugama građana, tekuće donacije sportskim,kulturnim, vatrogasnim i ostalim udrugama, te na kapitalne prijenose sredstava trgovačkom društvu za izgradnju vodoopskrbnog sustava.

Rashodi za nabavu proizvedene dugotrajne imovine-skupina 42 -odnose se na nabavu opreme za održavanje javnih površina, uređenje pješačkih staza, izgradnju i uređenje prometnica, cesta prema reciklažnom dvorištu, uređenje općinskih zgrada, mrtvačnica i slično.

Rashodi za dodatna ulaganja na nefinancijsku imovinu -skupina 45 -odnose se na uređenje općinskih zgrada i ostalih objekata u vlasništvu općine.

Nakon uključenog planiranog prijenosa viška prihoda, proračun je uravnotežen.

**2.2. Rashodi i izdaci po organizacijskoj klasifikaciji**

Organizacijskom klasifikacijom definira se razina utvrđena za potrebe planiranja i izvršavanja proračuna. Prema organizacijskoj klasifikaciji Proračun Općine Velika Kopanica sastoji se od jedinstvenog razdjela: - Općina Velika Kopanica .

Razdjel je organizacijska razina utvrđena za potrebe planiranja i izvršavanja proračuna, a sastoji se od jedne ili više glava.

Glavu čine programi usmjereni na ispunjavanje prioritetnih ciljeva Općine.

Program se sastoji od jedne ili više aktivnosti i/ili tekućih projekata i/ili kapitalnih projekata.

Aktivnost je dio programa za koji nije unaprijed određeno vrijeme trajanja, a u kojem su planirani rashodi i izdaci za ostvarenje ciljeva utvrđenih programom.

**RAZDJEL 010 OPĆINA VELIKA KOPANICA**

Ukupno planirana sredstva za ovaj razdjel iznose **29.517.900** kuna.

**GLAVA 010-01- JEDINSTVENI UPRAVNI ODJEL**

Ukupno planirana sredstva za ovu glavu iznose 29.517.900 kuna.

Program 1001-OPĆINSKA UPRAVA

Ukupno planirana sredstva za ovaj program iznose 2.347.500 kn. Općinsko vijeće predstavničko je tijelo građana i tijelo lokalne samouprave koje donosi akte u okviru prava i dužnosti Općine kao jedinice lokalne samouprave. Donosi Statut Općine, općinski proračun, odluku o izvršavanju proračuna, nadzire ukupno materijalno i financijsko poslovanje Općine i odlučuje o drugim pitanjima utvrđenim zakonom i Statutom Općine. Načelnik zastupa Općinu i nositelj je izvršne vlasti Općine. Obavlja poslove propisane Zakonom o područjima lokalne i područne samouprave te Statutom Općine.

Aktivnost A1001-01 Rashodi poslovanja općinske uprave - planirana sredstva u iznosu od 1.897.500 kn. Planirana sredstva obuhvaćaju troškove plaća, administrativno-tehničke poslove, režijske troškove (grijanje, el. energija, telefonski troškovi) i sve ostale troškove vezane za neophodan rad općinske uprave.

Aktivnost A1001-02 Nabava dugotrajne nefinancijske imovine-općinska uprava- planirana sredstva u iznosu od 290.000 kn. Odnose se nabavu opreme i uređaja za potrebe općinske uprave, u cilju poboljšanja uvjeta rada i potrebne informatizacije (računalni programi, namještaj, računala i sl.)

Aktivnost A1001-03- Provedba lokalnih izbora- planirana sredstva za provedbu lokalnih izbora u 2021.g. u iznosu od 90.000 kn.

Aktivnost A1001-04- Obilježavanje Dana općine- planirana sredstva u iznosu od 70.000 kn, a odnose se na troškove obilježavanja Dana općine ( reprezentacija, promidžba, protokol, mediji i slično).

Program 1002-SREDSTVA ZA FINANCIRANJE POSLOVA IZ DJELOKRUGA DRUŠTVENIH DJELATNOSTI

Aktivnost A1002-01-Predškolski odgoj- planirana sredstva u visini 2.110.000 kn, a odnose se na financiranje troškova male škole, igraonice i sufinanciranje cijene vrtića. Planirano je i početak izgradnje dječjeg vrtića.

Aktivnost A1002-02-Osnovno školstvo-planirana sredstva 205.000 kn. Odnose se na sufinanciranje nabave školskih udžbenika i radnih bilježnica , dodjele financijskih nagrada učenicima završnih razreda za ostvaren odličan uspjeh i dr.

Aktivnost A1002-03-Srednje školstvo-planirana sredstva u visini 54.000 kn, a odnose se na isplate pomoći učenicima srednjih škola i nagrade učenicima za izvrsnost u školovanju.

Aktivnost A1002-04-Visoko školstvo-naknade odličnim studentima za završetak školovanja , planirano u ukupnom iznosu od 80.000 kn.

Program 1003- POLITIČKE STRANKE

Aktivnost A1003-01-Rad političkih stranaka-planirana sredstva 3.000 kn, za sufinanciranje rada polit. stranaka (500 kn/vijećnik).

Program 1004- ŠPORT

Aktivnost A1004-01-Javne potrebe u športu-planirana sredstva u iznosu od 200.000 kn. Sredstva se odnose na sufinanciranje rada športskih udruga, a raspodijelila bi se Javnim natječajem po utvrđenim kriterijima.

Program 1005-KULTURA

Aktivnost A1005-01-Ostale javne potrebe u kulturi-planirana sredstva u ukupnom iznosu od 130.000 kn, a odnose se na sufinanciranje rada udruga u kulturi,a raspodijelila bi se Javnim natječajem po utvrđenim kriterijima.

Program 1006- TEKUĆE DONACIJE-OSTALE POTREBE

Aktivnost A1006-01-Pomoći vjerskim zajednicama i obilježavanje vjerskih blagdana-planirana sredstva od 50.000 kn, odnose se na planirane pomoći župama sa područja općine. (Javni natječaj).

Aktivnost A1006-03-Ostale javne potrebe-sredstva u iznosu od 50.000,00 kn odnose se na planirane održavanje igraonice za djecu predškolske dobi (Javni natječaj)

Aktivnost A1006-04-Manifestacije u općini-planirana sredstva 30.000,00 kn , odnosi se na organizaciju i troškove tradicionalnih manifestacija na području općine.

Aktivnost A1006-05-Demografske mjere-planirana sredstva 200.000,00 kn, sadrže planirane isplate sredstava za novorođenu djecu s područja općine, te sufinanciranje izgradnje stambenih objekata mladim obiteljima sa područja općine.

Program 1007-SOCIJALNA SKRB I POMOĆI GRAĐANIMA

Aktivnost A1007-01-Pomoći građanima i kućanstvima- ukupno planirana sredstva 155.000 kn. Sredstva su planirana za jednokratne pomoći socijalno ugroženim pojedincima i obiteljima, te pomoć i njegu u kući.

Aktivnost A1007-02-Crveni križ-planirana sredstva u iznosu od 22.000 kn, odnose se na zakonsko izdvajanje određenog iznosa za rad Crvenog križa

Program 1008- PODRUČJE GOSPODARSTVA

Aktivnost A1008-01-Promidžba gospodarstva-planirana sredstva u iznosu od 120.000 kn, a odnose se na sufinanciranje LAG-a Slavonska ravnica i te pomoći poduzetništvu.

Program 1009-VATROGASTVO, ZAŠTITA OD POŽARA I CIVILNA ZAŠTITA

Aktivnost A1009-01-Vatrogastvo- sredstva su planirana u iznosu od 255.000 kn, i odnose se na izdvajanje sredstava za aktivnost i rada VZO i DVD-a sa područja općine Velika Kopanica.

Aktivnost A1009-02- Unapređenje civilne zaštite- sredstva planirana u ukupnom iznosu od 30.000 kn, a sredstva se izdvajaju se poslove usluge zaštite i spašavanje, tekuće donacije Hrvatskog gorskoj službi spašavanja i obuku snaga civilne zaštite, s obzirom na trenutnu situaciju i za nabavu zaštitnih sredstava i dezinficijensa.

Program 1012- ZGRADNJA OBJEKATA U VLASNIŠTVU OPĆINE

Aktivnost A1012-01- Izgradnja objekata u vlasništvu općine- planirana sredstva 6.595.800 kn. odnose se na građevinskih objekata, te na dodatna ulaganja u zgrade u vlasništvu općine i izgradnja novih objekata (domovi, zgrada općine i sl.)

Aktivnost A1012-03- Komunalne usluge održavanja- planirana sredstva u iznosu od 945.000 kn, odnose se na nabavu materijala, goriva za komunalno održavanje, te na provedbu deratizacije i dezinsekcije na području općine, zbrinjavanje pasa, uklanjanje animalnog otpada te nabavu oprema za te namjene.

Aktivnost A1012-04-Komunalni pogon- planirana su sredstva u iznosu od 546.000 kn, a za financiranje rada komunalnog pogona u sastavu općine. Sredstva planirano uključuju plaće i ostale materijalne rashode za zaposlene.

Aktivnost A1012-05- Javni rad- planirana su sredstva u iznosu od 102.000 kn, a za odnose se na planirano zapošljavanje preko HZZ u javnom radu. Sredstva uključuju plaće zaposlenih.

Program 1013-PROGRAM GRAĐENJA KOMUNALNE INFRASTRUKTURE

Aktivnost A1013-01-Nerazvrstane ceste-planirana su ukupna sredstva u iznosu od 10.289.000 kn. Ovim sredstvima planirani su završeci već započetih gradnji nerazvrstanih i počeci gradnje i završetak novih cesta.( šumski putevi).

Aktivnost A1013-02-Groblja - planirano ukupno 150.000 kn, i odnosi na izgradnja ograde groblja Velika Kopanica.

Aktivnost A1013-03-Javna rasvjeta- ukupno planirana sredstva 800.000 kn, a odnose na ulaganje u javnu rasvjetu ii izgradnju nove. .

Aktivnost A1013-04-Javne prometne površine - planirana sredstva od 1.050.000 kn odnose se na rekonstrukciju i izgradnju pješački staza i parkirališta.

Aktivnost A1013-06-Ostalegrađevine javne namjene- planirana su ukupna sredstva u iznosu od 400.000 kn, i odnose se na sufinanciranje izgradnje vodoopskrbnog sustava općine, sustava vodoodvodnje i i plinofikacije.

Program 1014- PROGRAM ODRŽAVANJA KOMUNALNE INFRASTRUKTURE

Aktivnost A1014-01-Nerazvrstane ceste-planirana su ukupna sredstva u iznosu od 750.000,00 kn. Ovim sredstvima planirana su održavanja nerazvrstanih cesta i puteva.

Aktivnost A1014-03-Javna rasvjeta- ukupno planirana sredstva 320.000 kn, a odnose na održavanje javne rasvjete i njena potrošnja

Aktivnost A1014-05- Javne površine ostale - planirana sredstva od 25.000 kn, odnosi se na nabavu materijala za održavanje javnih površina.

Program 1015. Zaželi- projekt zapošljavanja žena : DONA

Aktivnost A1015-01 do A 1015-04- odnose se na troškove vezane za nastavak projekta DONA, čija sredstva u proračunu su osigurana iz Europskog socijalnog fonda, u iznosu koji bi bio planiran za 2020.godinu sa 1.807.750,00 kn. Program zapošljava teško zapošljive skupine žena na razdoblje od dvije godine, tako da se projekt planira i u projekciji za 2021.godinu

**ZAKLJUČAK**

Proračun Općine Velika Kopanica za 2021.g., napravljen je i usklađen sa svim zakonskim obvezama, potrebnim pravilnicima i propisima, te prijedlogom Zakona o financiranju jedinica lokalne i područne (regionalne) samouprave, a u okvirima realne situacije na području Brodsko posavske županije i Republike Hrvatske. Donošenjem plana Proračuna za 2021.g., pokušalo uskladiti izvršavanje već zadanih i preuzetih obveza, ali isto tako i iskoristiti dane mogućnosti u tijeku 2021.g. Prihodi i rashodi, planirani su na bazi ostvarenja proračuna 2020.g., što je samo dalo dobru bazu za planiranje ukupnog proračuna. Svi kapitalni rashodi planirani u 2021.g. (posebice izgradnja komunalne infrastrukture koja se sufinancira kroz kapitalne pomoći), planirani su sukladno dokumentaciji koja je napravljena u prethodnim godinama, a bitna je za sam početak investicije za koju se općina kandidira preko Državnog proračuna, te ostalih fondova RH i EU.